
# *ОБЩИНА ДИМИТРОВГРАД*

6400, Димитровград,

бул.”Г.С.Раковски” №15

тел.:0391/ 68-203; факс: 0391/ 66-698

e-mail: obshtina@dimitrovgrad.bg

# *DIMITROVGRAD MUNICIPALITY*

6400, Dimitrovgrad,

G.S.Rakovski 15 Blvd

tel.:+359 391/ 68-203; fax:+359 391/ 66-698

www.dimitrovgrad.bg

**ДО**

**ОБЩИНСКИ СЪВЕТ**

**ДИМИТРОВГРАД**

**ДОКЛАДНА ЗАПИСКА**

от Иво Димов,

кмет на Община Димитровград

ОТНОСНО: Даване на разрешение и одобряване на задание за проектиране на Подробен устройствен план – план за застрояване и парцеларен план за електрифициране на поземлен имот с идентификатор 39668.65.37, м. „Гермите”, по кадастралната карта на землище с. Крепост, общ. Димитровград, одобрена със Заповед № РД-18-600/31.10.2017 г. на Изпълнителния директор на АГКК.

УВАЖАЕМИ ОБЩИНСКИ СЪВЕТНИЦИ,

Постъпилo е заявление с рег. инд. УТКР-07-1156/04.04.2022 г. от „\*\*\*\*\*\*\*” ООД, с искане да се разреши изработването на Комплексен проект за инвестиционна инициатива за обект „Фотоволтаична централа с обща инсталирана мощност до 1.5 MWp, трафопост и външна кабелна линия 20 KV” в поземлен имот с идентификатор 39668.65.37, м. „Гермите”, землище с. Крепост, общ. Димитровград.

Комплексния проект за инвестиционна инициатива включва части Подробен устройствен план и инвестиционен проект. Инвестиционните намерения на заявителя са свързани с изграждане на фотоволтаична централа в собствения му имот, за което е необходим Подробен устройствен план – план за застрояване и парцеларен план за електрификация, за изработването на който съгласно чл. 124а, ал. 1 от ЗУТ е необходимо разрешение от Общински съвет Димитровград.

Представено е задание за изработване на ПУП – ПЗ и ПП, което обосновава необходимостта от изработване на плана за застрояване и парцеларния план за електрификация на поземлен имот с идентификатор 39668.65.37, землище с. Крепост, общ. Димитровград и съдържа изискванията за териториалния обхват и сроковете за изработването му. Заданието е придружено от необходимата информация за устройствените условия за имота. Заданието не противоречи на Общия устройствен план на Община Димитровград, одобрен с Решение № 793/01.11.2017 г. и Решение № 640/27.01.2022 г. на Общински съвет Димитровград. Към заданието са представени становища на „\*\*\*\*\*\*\*\*\*\*\*\*\*” ЕАД, \*\*\* Димитровград.

Поземленият имот попада в м. „Гермите” по кадастралната карта на землище с. Крепост, общ. Димитровград. Поземлен имот с идентификатор 39668.65.37 е с вид на територията „Земеделска” и НТП „за овощна градина”.

**Извадка от кадастралната карта на землище с. Крепост, общ. Димитровград за поземлен имот с идентификатор 39668.65.37**



За територията на Община Димитровград е одобрен Общ устройствен план с Решение № 793/01.11.2017 г. и изменен с Решение № 640/27.01.2022 г. Общински съвет Димитровград, с който за района е установена устройствена зона Смф1 - Смесена многофункционална устройствена зона; Пз макс 50%; Кинт макс 1.5; Поз мин. 40%; 50% от озеленената площ е с висока дървесна растителност.

**Извадка от ОУП на Община Димитровград за поземлен имот с идентификатор 39668.65.37**



Във връзка с горното и на основание чл. 21, ал. 1, т. 11 от ЗМСМА предлагам на Вашето внимание следното

**Р Е Ш Е Н И Е:**

На основание чл. 124а, ал. 1 и чл. 124б, ал. 1 от ЗУТ, във връзка с чл. 109, ал. 1, т. 3, чл. 110, ал. 1, т. 3 и т. 5 от ЗУТ Общински съвет Димитровград

1. **ОДОБРЯВА задание и дава РАЗРЕШЕНИЕ за проектиране на подробен устройствен план – план за застрояване и парцеларен план за електрификация на поземлен имот с идентификатор 39668.65.37, м. „Гермите”, землище с. Крепост, общ. Димитровград,** като част от Комплексен проект заинвестиционна инициатива за обект „Фотоволтаична централа с обща инсталирана мощност до 1.5 MWp, трафопост и външна кабелна линия 20 KV” в описания поземлен имот.
2. **Възлага на Кмета на Общината да проведе необходимите процедури по съгласуване и одобряване на Подробния устройствен план при спазване изискванията на ЗУТ и ППЗОЗЗ.**

**ИВО ДИМОВ**

**кмет на Община Димитровград**